section_heading: Prva i druga generacija obitelji
paragraph_text: Kralj Fulk je 1141. dodijelio dvorac Ibelin Barisanu kao nagradu za njegovu lojalnost tijekom pobune njegova dotadašnjega gospodara Hugha II. od Le Puiseta, Grofa od Jafe, 1134. godine. Ibelin je pripadao Grofoviji Jafa, koja je aneksirana kraljevskom posjedu nakon Hughove neuspješne pobune. Barisanu su se u braku s Helvisom rodili Hugh, Baldwin, Barisan, Ermengarde i Stephanie. Mlađi Barisan postat će poznat pod imenom Balian. Uz Ibelin, obitelj će pod svojom upravom imati Ramalu (naslijeđenu preko Helvise) dok će mlađi sin Balian primiti gospodstvo nad Nablusom kada će se oženiti Marijom Komnenom, kraljicom udovicom. Balian je kao posljednji držao spomenute teritorije sve dok ih 1187. nije osvojio Saladin.